sukhrobnurali/uzbek-legal-corpus huggingface dataset:
QIMMATLI QOGʻOZLAR BOZORI TOʻGʻRISIDAGI OʻZBEKISTON RESPUBLIKASI QONUNCHILIGINING BUZILISHIGA DOIR ISHLARNI KOʻRIB CHIQISH VA JAZO QOʻLLASH TARTIBI TOʻGʻRISIDAGI NIZOMGA OʻZGARTIRISH KIRITISH HAQIDA
(order, 2025-07-01)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-son qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2002-yil 13-martdagi 2002-04-son buyrugʻi bilan tasdiqlangan Qimmatli qogʻozlar bozori toʻgʻrisidagi Oʻzbekiston Respublikasi qonunchiligining buzilishiga doir ishlarni koʻrib chiqish va jazo qoʻllash tartibi toʻgʻrisidagi nizomga (roʻyxat raqami 1131, 2002-yil 23-aprel) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002 y, 8-son) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
VAZIRLAR MAHKAMASINING “BANKROTLIK TOʻGʻRISIDA”GI OʻZBEKISTON RESPUBLIKASI QONUNIDA NAZARDA TUTILGAN MAʼLUMOTLARNI EʼLON QILIShNI TARTIBGA SOLISh ChORA-TADBIRLARI TOʻGʻRISIDA” 2009 YIL 11 IYuNDAGI 160-SON QARORIGA OʻZGARTIRIShLAR KIRITISh HAQIDA
(law, 2010-09-13)

“Bankrotlik toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Vazirlar Mahkamasining “Bankrotlik toʻgʻrisida”gi Oʻzbekiston Respublikasi Qonunida nazarda tutilgan maʼlumotlarni eʼlon qilishni tartibga solish chora-tadbirlari toʻgʻrisida” 2009-yil 11-iyundagi 160-son qarorining (Oʻzbekiston Respublikasi QT, 2009-y., 6-son, 45-modda) 1-bandi quyidagi tahrirda bayon qilinsin: “1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi, Davlat soliq qoʻmitasi hamda Oʻzbekiston matbuot va axborot agentligining “Birja” va/yoki “Soliq info” gazetalarini (keyingi oʻrinlarda rasmiy nashrlar deb ataladi) “Bankrotlik toʻgʻrisida”gi Oʻzbekiston Respublikasi Qonunida nazarda tutilgan maʼlumotlar (keyingi oʻrinlarda bankrotlik toʻgʻrisidagi maʼlumotlar deb ataladi) eʼlon qilinadigan rasmiy nashrlar etib belgilash haqidagi taklifi qabul qilinsin”. 2. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi hamda Davlat soliq qoʻmitasi manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlarning ushbu qarorga muvofiqlashtirilishini taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “QIShLOQ JOYLARDA NAMUNAVIY LOYIHALAR ASOSIDA XUSUSIY UY-JOY QURILIShINI KENGAYTIRIShGA OID QOʻShIMChA ChORA-TADBIRLAR TOʻGʻRISIDA” 2010 YIL 17-IYUNDAGI PQ-1354-SON QARORI)
(resolution, 2022-07-22)

Oʻzbekiston Respublikasi Prezidentining “Qishloq joylarda namunaviy loyihalar asosida xususiy uy-joy qurilishini kengaytirishga oid qoʻshimcha chora-tadbirlar toʻgʻrisida” 2010-yil 17-iyundagi PQ-1354-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin. 1. Vazirlar Mahkamasining 2006-yil 30-dekabrdagi 272-son qarori (Oʻzbekiston Respublikasi QT, 2006-y., 12-son, 97-modda) bilan tasdiqlangan Yakka tartibdagi uy-joy qurilishi toʻgʻrisidagi Nizom 9-bandining ikkinchi xatboshi quyidagi tahrirda bayon qilinsin: “Qishloq qurilish invest” injiniring kompaniyasi ishtirokida qurilgan uy-joy joylashgan yer uchastkasi tuman hokimining qaroriga binoan, yakka tartibda uy-joy quruvchiga (Oʻzbekiston Respublikasi fuqarosiga) har bir imorat soluvchiga 0,06 gektardan kimoshdi savdosi oʻtkazmasdan meros qilib qoldiriladigan umrbod egalik qilish huquqi bilan ajratiladi”. 2. Vazirlar Mahkamasining 2009-yil 26-oktabrdagi 280-son qarori (Oʻzbekiston Respublikasi QT, 2009-y., 9-10-son, 68-modda) bilan tasdiqlangan “Qishloq qurilish invest” injiniring kompaniyasi ishtirokida yakka tartibda uy-joy qurilishini amalga oshirish tartibi toʻgʻrisidagi Nizomning 8-bandidagi “qishloq xoʻjaligi va oʻrmon xoʻjaligi maqsadidagi yerlar tarkibiga” soʻzlari “har bir imorat soluvchiga 0,06 gektardan qishloq xoʻjaligiga moʻljallanmagan hamda oʻrmon fondi yerlari toifasiga” soʻzlari bilan almashtirilsin.
UMUMIY YuRISDIKSIYA SUDLARINING TUZILMASIGA OʻZGARTIRIShLAR KIRITISh TOʻGʻRISIDA
(decree, 2017-09-18)

Oʻzbekiston Respublikasi “Sudlar toʻgʻrisida”gi Qonunining 78-moddasi hamda Oʻzbekiston Respublikasi Oliy Majlisi Qonunchilik palatasining 2010-yil 12-avgustdagi “Toshkent viloyatining Zangiota va Toshkent tumanlarini birlashtirish hamda Toshkent viloyatining Zangiota, Qibray tumanlari va Toshkent shahrining Hamza tumani hududlarini qisman oʻzgartirish toʻgʻrisida”gi 137-II-sonli va “Fargʻona viloyati Oxunboboyev tumanining nomini oʻzgartirish toʻgʻrisida”gi 138-II-sonli qarorlari, shuningdek Oʻzbekiston Respublikasi Oliy Majlisi Senatining 2010-yil 29-avgustdagi “Toshkent viloyatining Zangiota va Toshkent tumanlarini birlashtirish hamda Toshkent viloyatining Zangiota, Qibray tumanlari va Toshkent shahrining Hamza tumani hududlarini qisman oʻzgartirish toʻgʻrisida”gi 96-II-sonli va “Fargʻona viloyati Oxunboboyev tumanining nomini oʻzgartirish toʻgʻrisida”gi 97-II-sonli qarorlariga asosan: 1. Jinoyat ishlari boʻyicha Toshkent viloyati Toshkent tuman sudi tugatilsin. Jinoyat ishlari boʻyicha Toshkent viloyati Toshkent tuman sudining raisi va sudyasi jinoyat ishlari boʻyicha Toshkent viloyati Zangiota tuman sudining sudyalari deb hisoblansin. 2. Oʻzbekiston Respublikasi Moliya vazirligi, Oliy sudi, Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamenti jinoyat ishlari boʻyicha Toshkent viloyati tuman (shahar) sudlarining xarajatlar smetasi va shtat jadvaliga tegishli oʻzgartirishlar kiritsin. 3. Oʻzbekiston Respublikasi Prezidentining 2004-yil 20-fevraldagi PF-3400-sonli “Umumiy yurisdiksiya sudlarining ayrimlarini tugatish va qayta tashkil etish toʻgʻrisida”gi Farmoniga ilovaga muvofiq oʻzgartirishlar kiritilsin. 4. Mazkur Farmonning ijrosi ustidan nazorat Oʻzbekiston Respublikasi Prezidentining Davlat maslahatchisi M. Toxiriy zimmasiga yuklatilsin. 1. 4-ilovada: a) “Qoraqalpogʻiston Respublikasi” boʻlimidan “Boʻzatov” soʻzi chiqarib tashlansin; b) “Sirdaryo viloyati” boʻlimida: “Mehnatobod” soʻzi chiqarib tashlansin; “Sharof Rashidov” soʻzlari “Sardoba” soʻziga almashtirilsin; v) “Toshkent viloyati” boʻlimidan “Toshkent” soʻzi chiqarib tashlansin; g) “Toshkent shahri” boʻlimidagi, “Akmal Ikromov” soʻzlari “Uchtepa” soʻzlariga almashtirilsin; d) “Fargʻona viloyati” boʻlimidagi “Oxunboboyev” soʻzi “Qoʻshtepa” soʻziga almashtirilsin. 2. 7-ilovada: a) “Toshkent viloyati” boʻlimidan “Toshkent” soʻzlari chiqarib tashlansin; b) “Toshkent shahri” boʻlimidagi “Akmal Ikromov” soʻzlari “Uchtepa” soʻzlariga almashtirilsin; v) “Fargʻona viloyati” boʻlimidagi “Oxunboboyev” soʻzlari “Qoʻshtepa” soʻzlariga almashtirilsin.
OʻZBEKISTON RESPUBLIKASI BANKLARIDA ARXIV IShLARINI YURITISh TOʻGʻRISIDAGI QOIDAGA OʻZGARTIRIShLAR VA QOʻShIMChA KIRITISh HAQIDA
(resolution, 2021-11-11)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va “Arxiv ishi toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 24-25-son, 192-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki tomonidan 1999-yil 21-avgustda tasdiqlangan 147-sonli “Oʻzbekiston Respublikasi banklarida arxiv ishlarini yuritish toʻgʻrisidagi Qoida”ga (roʻyxat raqami 841, 1999-yil 25-noyabr) ilovaga muvofiq oʻzgartirishlar va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Muqaddimada “Arxivlar toʻgʻrisida”gi” degan soʻzlar “Arxiv ishi toʻgʻrisida”gi” degan soʻzlar bilan almashtirilsin. 2. 4.35-band quyidagi tahrirdagi ikkinchi xatboshi bilan toʻldirilsin: “Arxiv hujjatlarini kirib koʻrish foydalanuvchiga ilmiy-maʼlumotnoma apparatini, shuningdek tegishli arxiv hujjatlarini yoki ularning koʻchirma nusxalarini taqdim etish orqali taʼminlanadi.”. 3. 6.2-bandda “Oʻzbosharxiv” degan soʻz ““Oʻzarxiv” agentligi” degan soʻzlar bilan almashtirilsin. 4. Mazkur oʻzgartirishlar va qoʻshimcha Oʻzbekiston Respublikasi Vazirlar Mahkamasi huzuridagi “Oʻzarxiv” agentligi bilan kelishilgan.
TIJORAT BANKLARI FAOLIYATIDA YuZAGA KELADIGAN HUJJATLARNING SAQLANISh MUDDATLARI ROʻYXATINI QOʻLLASh BOʻYIChA KOʻRSATMAGA OʻZGARTIRIShLAR KIRITISh HAQIDA
(resolution, 2021-08-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va “Arxiv ishi toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 24-25-son, 192-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2000-yil 3-iyunda 10-sonli bayonnoma bilan tasdiqlangan “Tijorat banklari faoliyatida yuzaga keladigan hujjatlarning saqlanish muddatlari roʻyxatini qoʻllash boʻyicha koʻrsatma”ga (roʻyxat raqami 951, 2000-yil 26-iyul) (Oʻzbekiston Respublikasining vazirliklari, davlat qoʻmitalari va idoralarining meʼyoriy hujjatlari axborotnomasi, 2000-yil, 14-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RAMAZON HAYITINI NIShONLASh TOʻGʻRISIDA
(resolution, 2020-09-28)

Muborak Ramazon hayitining xalqimiz maʼnaviy hayotidagi oʻrni va ahamiyatini eʼtiborga olib, milliy-diniy qadriyatlarimizni saqlash va ulugʻlash hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida”gi 1992-yil 27-martdagi PF–368-sonli Farmoniga muvofiq: 1. 2010-yilda Ramazon hayitining birinchi kuni 10-sentabrga toʻgʻri kelishi haqida Oʻzbekiston musulmonlari idorasining murojaatini inobatga olib, 2010-yil 10-sentabr dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari, “Kamolot” yoshlar ijtimoiy harakati va boshqa barcha mutasaddi idora va jamoat tashkilotlari Ramazon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin.
“Davlat sanitariya nazorati toʻgʻrisida”gi Oʻzbekiston Respublikasi Qonunining 25-moddasiga va “Davlat statistikasi toʻgʻrisida”gi Oʻzbekiston Respublikasi Qonunining 5-moddasiga oʻzgartishlar kiritish haqida
(law, 2021-08-12)

2-modda. Oʻzbekiston Respublikasining 2002-yil 12-dekabrda qabul qilingan “Davlat statistikasi toʻgʻrisida”gi 441–II-sonli Qonuni (Oʻzbekiston Respublikasi Oliy Majlisining Axborotnomasi, 2002-yil, № 12, 219-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 415-modda) 5-moddasining birinchi qismidagi “Oʻzbekiston Respublikasi Prezidenti tomonidan uch yil muddatga tayinlanadi” degan soʻzlar “Oʻzbekiston Respublikasi Prezidenti tomonidan tasdiqlanadi” degan soʻzlar bilan almashtirilsin. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
“OʻZBEKISTON RESPUBLIKASIDA IShLAB ChIQARILADIGAN ZARGARLIK BUYuMLARI BOʻYIChA AKSIZ SOLIGʻI STAVKASINI TASDIQLASh TOʻGʻRISIDA”GI BUYRUGʻINI OʻZ KUChINI YOʻQOTGAN DEB TOPISh TOʻGʻRISIDA
(order, 2010-09-02)

Oʻzbekiston Respublikasi Prezidentining 2009-yil 22-dekabrdagi PQ-1245-son “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-yil, 52-son, 560-modda) muvofiq buyuraman: 1. Oʻzbekiston Respublikasi moliya vazirining 2004-yil 31-dekabrdagi 133-sonli “Oʻzbekiston Respublikasida ishlab chiqariladigan zargarlik buyumlari boʻyicha aksiz soligʻi stavkasini tasdiqlash toʻgʻrisida”gi buyrugʻi (2005-yil 31-yanvar, roʻyxat raqami 1447) (Oʻzbekiston Respublikasi qonun hujjatlari toʻplami, 2005-yil, 5-6-son, 38-modda) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“Angren” razrezini modernizatsiyalash bilan “Yangi-angren IES № 1 — 5 energiya bloklarini koʻmirni yil davomida yoqish (I bosqich) ga oʻtkazish” investitssiya dasturini amalga oshirishning qoʻshimcha chora-tadbirlari toʻgʻrisida
(resolution, 2010-08-28)

Oʻzbekiston Respublikasi Prezidentining 2010-yil 7-iyundagi PQ-1350-sonli “Angren” razrezini modernizatsiyalash bilan “Yangi-angren IES № 1 — 5 energiya bloklarini koʻmirni yil davomida yoqish (I bosqich)ga oʻtkazish” toʻgʻrisidagi qarorining 8-bandi ijrosini taʼminlash, qayta tiklanmaydigan uglevodorod xomashyosi resurslaridan oqilona foydalanish, elektr energiyasi ishlab chiqarishda yoqilgʻi resurslarini diversifikatsiya qilish, shu asosda iqtisodiyot tarmoqlari va respublika aholisini elektr energiyasi bilan barqaror taʼminlash maqsadida Vazirlar Mahkamasi qaror qiladi: 1. “Angren” razrezini modernizatsiyalash bilan “Yangi-Angren IES № 1 — 5 energiya bloklarini koʻmirni yil davomida yoqish (I bosqich)ga oʻtkazish” investitsiya loyihasining texnik-iqtisodiy asoslarini TIA 1-ilovaga muvofiq; tuzilgan import shartnomalarini hisobga olgan holda qayta tuzatilgan va “Oʻzsanoatqurilishbank” OAKB orqali qayta moliyalashtiriladigan “Angren” razrezini modernizatsiyalash bilan “Yangi-Angren IES № 1 — 5 energiya bloklarini koʻmirni yil davomida yoqish (I bosqich)ga oʻtkazish” investitsiya loyihasi boʻyicha Oʻzbekiston Respublikasi tiklanish va taraqqiyot jamgʻarmasining kreditini toʻlashning prognoz jadvali 2-ilovaga muvofiq tasdiqlansin. 2. “Angren” razrezini modernizatsiyalash bilan “Yangi-angren IES № 1 — 5 energiya bloklarini koʻmirni yil davomida yoqish (I bosqich)ga oʻtkazish” investitsiya loyihasi boʻyicha qurilish-montaj ishlarini bajarish uchun quyidagilar bosh pudratchi etib belgilansin: “Yangi-Angren IES” OAJni rekonstruksiya qilish qismida — “Oʻzbekgidroenergoqurilish” OAJ; “Angren” razrezini modernizatsiyalash boʻyicha — “Oʻzbekkoʻmir” OAJning “Komir kon qurilisn” unitar korxonasi. 3. “Oʻzbekenergo” DAK (Teshabayev), “Oʻzbekkoʻmir” OAJ (Xursanov) import qilinadigan asbob-uskunalar va materiallarni joʻnatishdan oldin ularning sifat, miqdor va narxlar darajasi boʻyicha qoʻyiladigan talablarga muvofiqligi yuzasidan belgilangan tartibda inspeksiyasi oʻtkazilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari G.I. Ibragimov zimmasiga yuklansin.
VAZIRLAR MAHKAMASINING 2009 YIL 18 AVGUSTDAGI 233-SON QARORI BILAN TASDIQLANGAN BUDJET MABLAGʻLARI HISOBIGA FUNDAMENTAL, AMALIY TADQIQOTLAR VA INNOVATSION IShLARNING ILMIY-TEXNIKA DASTURLARINI AMALGA OShIRIShDA QATNAShUVChI ILMIY-TADQIQOT MUASSASALARI ILMIY VA RAHBAR XODIMLARINING BAZAVIY LAVOZIM MAOShLARI MIQDORLARINI OʻZGARTIRISh TOʻGʻRISIDA
(resolution, 2011-01-01)

Oʻzbekiston Respublikasi Prezidentining 2010-yil 9-iyuldagi PF-4224-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2010-y., 28-29-son, 230-modda) hamda Oʻzbekiston Respublikasi Vazirlar Mahkamasining 2009-yil 18-avgustdagi 233-son “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2009-y., 34-son, 370-modda) bajarish maqsadida Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi hamda Moliya vazirligi qaror qiladi: 1. Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari ilovaga muvofiq oʻzgartirilsin. 2. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot va taʼlim muassasalari 2010-yil 1-avgustdan ilmiy va rahbar xodimlarning bazaviy lavozim maoshlari miqdorlari oʻzgarganligini hisobga olib ish haqlarini qayta hisoblab toʻlanishini taʼminlasinlar. 3. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi va Moliya vazirligining 2009-yil 16-dekabrdagi 13, 80Q/Q, 116-son “Oʻzbekiston Respublikasi Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorini oʻzgartirish toʻgʻrisida”gi (roʻyxat raqami 2057, 2009-yil 22-dekabr) (Oʻzbekiston Respublikasi qonun hujjatlar toʻplami, 2009-y., 52-son, 581-modda) qarori oʻz kuchini yoʻqotgan deb hisoblansin. 4. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI PREZIDENTINING “BANK TIZIMINI YANADA RIVOJLANTIRISH VA BOʻSH PUL MABLAGʻLARINI BANK AYLANMASIGA JALB ETISH CHORA-TADBIRLARI TOʻGʻRISIDA” 2007-YIL 7-NOYABRDAGI PQ-726-SON QARORIGA OʻZGARTISH KIRITISH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Bank tizimining moliyaviy barqarorligini yanada oshirish va investitsiyaviy faolligini kuchaytirish chora-tadbirlari toʻgʻrisida” 2010-yil 6-apreldagi PQ-1317-son qaroriga muvofiq: 1. Oʻzbekiston Respublikasi Prezidentining “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida” 2007-yil 7-noyabrdagi PQ-726-son qarorining 2-bandi 2011-yilning 1-yanvaridan boshlab oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
Oʻzbekiston Respublikasi Vazirlar Mahkamasining “Oʻzbekinvest Interneshnl”, “Chartis Uzbekistan” sugʻurta kompaniyalarini va “AIG- “Oʻzbekinvest” agentligini tashkil etish toʻgʻrisida” 1994-yil 23-noyabrdagi 565-son qaroriga oʻzgartirishlar kiritish haqida
(resolution, 2010-08-26)

“AIG-Oʻzbekinvest” obunaviy agentligi xalqaro bozorda sugʻurta faoliyatini amalga oshirishni davom ettirishini taʼminlash maqsadida Vazirlar Mahkamasi qaror qiladi: 1. “AIG-Oʻzbekinvest” obunaviy agentligi muassislari yigʻilishi tomonidan uning nomini “Chartis Uzbekinvest” deb oʻzgartirish va ustav sarmoyasini 500 ming AQSh dollaridan 200 ming AQSh dollarigacha kamaytirish toʻgʻrisida qaror qabul qilinganligi maʼlumot uchun qabul qilinsin. 2. Oʻzbekiston Respublikasi Vazirlar Mahkamasining “Oʻzbekinvest Interneshnl”, “Chartis Uzbekistan” sugʻurta kompaniyalarini va “AIG- Oʻzbekinvest” agentligini tashkil etish toʻgʻrisida” 1994-yil 23-noyabrdagi 565-son qaroriga ilovaga muvofiq oʻzgartirishlar kiritilsin. 3. “Oʻzbekinvest” milliy eksport-import sugʻurta kompaniyasi: “AIG-Oʻzbekinvest” obunaviy agentligi ustaviga roʻyxatdan oʻtish mamlakati (Buyuk Britaniya) qonun hujjatlari talablariga muvofiq zarur oʻzgartirishlar kiritilishini taʼminlasin; “Oʻzbekinvest” milliy eksport-import sugʻurta kompaniyasi ulushiga toʻgʻri keladigan 147 ming AQSh dollari miqdoridagi boʻshab qoladigan mablagʻlarni Oʻzbekiston Respublikasi Moliya vazirligining valyuta hisob raqamiga oʻtkazsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 1. Agentlik nomidagi “AIG-Oʻzbekinvest” soʻzi “Chartis Uzbekinvest” soʻzlari bilan almashtirilsin. 2. 1-bandning “b” kichik bandi quyidagi tahrirda bayon qilinsin: “b) ustav sarmoyasi 200 ming AQSh dollarini, shu jumladan: “Oʻzbekinvest” ulushi — 98 ming AQSh dollarini; AIG ulushi — 102 ming AQSh dollarini tashkil etgan “Chartis Uzbekinvest” obunaviy agentligi”. 3. 2-bandning uchinchi xatboshidagi “AIG-Oʻzbekinvest” soʻzi “Chartis Uzbekinvest” soʻzlari bilan almashtirilsin.
MEHNAT MUHOFAZASI BOʻYIChA OʻQIShLARNI TAShKIL QILISh VA BILIMLARNI SINASh TOʻGʻRISIDAGI NAMUNAVIY NIZOMGA OʻZGARTIRIShLAR KIRITISh HAQIDA
(order, 2024-09-22)

Oʻzbekiston Respublikasi Prezidentining 2009-yil 30-dekabrdagi “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi PQ-1251-son qarori (Oʻzbekiston Respublikasi qonun hujjatlari toʻplami, 2009-y., 52-son, 562-modda) va Oʻzbekiston Respublikasi Vazirlar Mahkamasining 2010-yil 19-fevraldagi “Oʻzbekiston Respublikasi mehnat va aholini ijtimoiy muhofaza qilish vazirligining mehnat, aholini ish bilan taʼminlash va mehnatni muhofaza qilishga doir qonun hujjatlariga rioya etilishini nazorat qilish faoliyatini takomillashtirish yuzasidan tashkiliy chora-tadbirlar toʻgʻrisida”gi 29-son qarori (Oʻzbekiston Respublikasi qonun hujjatlari toʻplami, 2010-y., 8-son, 61-modda) ijrosini taʼminlash maqsadida buyuraman: 1. Oʻzbekiston Respublikasi Mehnat vazirligi tomonidan 1996-yil 29-iyunda tasdiqlangan Mehnat muhofazasi boʻyicha oʻqishlarni tashkil qilish va bilimlarni sinash toʻgʻrisidagi namunaviy nizomga (roʻyxat raqami 272, 1996-yil 14-avgust) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.